Stara džamija u naselju Rujnica
<s>Stara džamija u selu Rujnica,  nalazi se na području opštine Zavidovići, Bosna i Hercegovina.</s><s>Proglašena je za nacionalni spomenik BiH.</s><s>Komisija za očuvanje nacionalnih spomenika, na sjednici održanoj od 9. do 12. februara 2010. godine je donijela odluku da se džamija proglasi za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay,  Martin Cherry, Amra Hadžimuhamedović, Dubravko Lovrenović i Ljiljana Ševo (predsjedavajuća).</s><s>Nacionalni spomenik čine džamija, groblje i  levha iz 1923/24. godine.</s>

<s>Historija 
Nekadašnja džamija u Kurtićima, u podnožju planine Ozren, je bila sagrađena 1903. godine.</s><s>Demontirana je 1933. godine, a godine 1934, prenesena je volovskim drvenim kolima iz Kurtića u Rujnicu.</s><s>Od prvobitne stare džamije u Kurtićima, sačuvana je samo drvena munara.</s><s>Voda u džamiju je uvedena 70-tih godina, a struja 60-tih godina 20. vijeka.</s>

<s>Pored stare džamije je 1998. godine izgrađena nova potkupolna džamija.</s><s>Stara džamija se prestala upotrebljavati kao vjerski objekat i koristi se za potrebe skladištenja.</s>

<s>Opis 
Džamija u Rujnici pripada  tipu džamija sa četverovodnim krovom i drvenom munarom.</s><s>Gabaritne dimenzije džamije iznose cca 10,29 x 11,40 metara.</s><s>Konceptom prostorne organizacije, prizemlje e riješeno kao dvoprostorno: sa ulaznim dijelom  i centralnim molitvenim prostorom , dok je spratna etaža riješena u vidu izrazito dubokog prednjeg mahfila.</s><s>Popođeni tavan, kao i dva mobilna drvena kapka na tavanu, postavljena uz  „mihrabski“ zid, ukazuje na zaključak da je i tavanski prostor, u posebnim prilikama, bio korišten u vrijeme molitve.</s>

<s>Dekoracije u drvetu su primijenjene na mahfilu.</s><s>Na vertikalnim sudarima dasaka ograde mahfila pojavljuju se izrezi u obliku kruga i srca, koji ogradama daju transparentnost.</s><s>Ograda mahfila je bojena u alternacijama tamnozelene i bijele boje, dok se na stubovima koji nose mahfil, pojavljuju rezbarene geometrijske dekoracije, oblici krugova i trouglova, koje su dodatno naglašene bojenjem u nijanse oker, crvene, zelene, bijele i plave boje.</s>

<s>U džamiji se i danas čuva levha rađena na papiru oštećenom vlagom.</s><s>Mastilo na levhi je na pojedinim mjestima razliveno a dijelovi levhe su uništeni zbog uticaja vlage.</s><s>Levha je dimenzija 46,5x40 cm podijeljena na četiri jednaka polja unutar kojih su različitom bojom mastila zapisani različiti tekstovi sulus stilom arapskog pisma.</s><s>Na levhi nema potpisa autora.</s><s>Potiče iz 1923/24. godine što znači da je i ona zajedno sa džamijom donesena iz sela Kurtići.</s>

<s>Literatura 
 Mehmed Mujezinović - Islamska epigrafika Bosne i Hercegovine</s>

<s>Reference</s>

<s>Nacionalni spomenici u Zavidovićima</s>

